b'\n_START_ARTICLE_\nPrometej (luna)\n_START_SECTION_\nOdkritje\n_START_PARAGRAPH_\nOdkril jo je leta 1980 Collins na posnetkih, ki jih je naredila sonda Voyager 1. Takrat so ji dali za\xc4\x8dasno oznako S/1980 S 27. Uradno ime je dobila v letu 1985 po Prometeju . Ozna\xc4\x8dujejo jo tudi kot Saturn XVI._NEWLINE_Obstoja pa tudi asteroid z imenom 1809 Prometej.\n_START_SECTION_\nTirnica\n_START_PARAGRAPH_\nPrometej obkro\xc5\xbei Saturn na popre\xc4\x8dni razdalji 139.400 km v 14 urah in 42 minutah. Izsrednost tirnice je 0,0024, le\xc5\xbei pa v ravnini ekvatorja. Deluje kot pastirski satelit na notranji rob obro\xc4\x8da F.\n_START_SECTION_\nLastnosti\n_START_PARAGRAPH_\nPrometej je zelo podolgovato nebesno telo. Njene mere so 119 \xc3\x97 87 \xc3\x97 61 km. Ima ve\xc4\x8dje \xc5\xa1tevilo kraterjev, vendar jih ima manj kot sosednje lune Pandora, Epimetej in Janus. Zaradi njene majhne gostote (0,47 g/cm\xc2\xb3g/cm) in visokega albeda (0,6) predvidevajo, da je sestavljena iz zelo poroznega ledu. Njen navidezni sij je 15,5 \xe1\xb5\x90.'